
NYILVÁNOS
Szám: 4869-16/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. augusztus 12.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: kérelem (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

14. napirendhez

Tárgy: Kecser István kérelme szabályozási terv ügyében
Tisztelt Képviselő-testület!

Sülysáp Nagyközség Önkormányzata 2009-ben kezdeményezte a település rendezési tervének módosítását, amire a PESTTERV Kft.-vel kötött szerződést 2009. június 9-én. A rendezési terv módosításának hírére több magánszemély jelezte, hogy a tulajdonában levő területen lakóterületet szeretne kialakítani, így szeretné, ha – idő- és pénzmegtakarítás végett – arra is kiterjedne a tervezési feladat. Ehhez az Önkormányzat hozzájárult, azzal a feltétellel, hogy a területére eső tervezési díjat ki-ki megfizeti, így ezek a díjak már a szerződésbe is tételesen kerültek bele.
A rendezési terv 2010 őszére készült el, és idén tavasszal került sor a tervezési díj továbbszámlázására. 

Kecser István Sülysáp, Melegvölgy 10/a. szám alatti lakos – aki a Melegvölgy és Szőlő utca közötti területen készíttetett szabályozást, melynek díja 1.050.000 Ft + áfa volt – ez ügyben  kérelemmel fordult az Önkormányzathoz, és a nehéz gazdasági helyzetre való hivatkozással önkormányzat hozzájárulását kérte ahhoz, hogy azt kérte, hogy a díjat és kamatait a területen kialakítandó építési telekkel/telkekkel egyenlítse ki. 

Kérem a Képviselő-testület szíves döntését az ügyben.
A/2011. (VIII. 18.) ÖKT határozati javaslat
Sülysáp Nagyközség Önkormányzatának Képviselő-testülete úgy dönt, hogy
1./ hozzájárul ahhoz, hogy Kecser István Sülysáp, Melegvölgy 10/a. szám alatti lakos a Melegvölgy és Szőlő utca közötti területre a PESTTERV Kft. által készített szabályozási terv 1.050.000 Ft + áfa összegű díját és annak kamatait a területen kialakítandó építési telkekkel egyenlítse ki,
2./ felkéri és felhatalmazza a Polgármestert a szükséges megállapodás előkészítésére és aláírására.

Határidő: 1./ azonnal; 2./ 2011. szeptember 10.
Felelős: polgármester

B/2011. (VIII. 18.) ÖKT határozati javaslat
Sülysáp Nagyközség Önkormányzatának Képviselő-testülete – tekintettel az Önkormányzat nehéz pénzügyi helyzetére – úgy dönt, hogy nem járul hozzá ahhoz, hogy Kecser István Sülysáp, Melegvölgy 10/a. szám alatti lakos a Melegvölgy és Szőlő utca közötti területre a PESTTERV Kft. által készített szabályozási terv 1.050.000 Ft + áfa összegű díját és annak kamatait a területen kialakítandó építési telkekkel egyenlítse ki.

Határidő: azonnal
Felelős: polgármester

Sülysáp, 2011. augusztus 12.

Horinka László s.k.


polgármester

Láttam! Sülysáp, 2011. augusztus 12.
Tóth Krisztina jegyző s.k.

2. MELLÉKLET

